CELEX: 31997R1458
Language: ro
Date: 1997-07-25 00:00:00
Title: Regulamentul (CE) nr. 1458/97 al Comisiei din 25 iulie 1997 privind clasificarea anumitor mărfuri în Nomenclatura Combinată

Anunţ juridic important

|

31997R1458

Official Journal L 199 , 26/07/1997 P. 0011 - 0014 Ediţie specială în limba cehă Chapter 02 Volume 08 P. 325  - 328 Ediţie specială în limba estonă Chapter 02 Volume 08 P. 325  - 328 Ediţie specială în limba maghiară Chapter 02 Volume 08 P. 325  - 328 Ediţie specială în limba lituaniană Chapter 02 Volume 08 P. 325  - 328 Ediţie specială în limba letonă Chapter 02 Volume 08 P. 325  - 328 Ediţie specială în limba malteză Chapter 02 Volume 08 P. 325  - 328 Ediţie specială în limba polonă Chapter 02 Volume 08 P. 325  - 328 Ediţie specială în limba slovacă Chapter 02 Volume 08 P. 325  - 328 Ediţie specială în limba slovenă Chapter 02 Volume 08 P. 325  - 328

		19970725Regulamentul (CE) nr. 1458/97 al Comisieidin 25 iulie 1997privind clasificarea anumitor mărfuri în Nomenclatura CombinatăCOMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun [1], astfel cum a fost modificat ultima dată prin Regulamentul (CE) nr. 1195/97 al Comisiei [2], în special articolul 9,întrucât pentru a asigura aplicarea uniformă a Nomenclaturii Combinate anexate regulamentului menționat anterior, trebuie stabilite dispoziții privind clasificarea mărfurilor incluse în anexa la prezentul regulament;întrucât Regulamentul (CEE) nr. 2658/87 a stabilit regulile generale de interpretare a Nomenclaturii Combinate; întrucât aceste reguli se aplică, de asemenea, oricărei alte nomenclaturi care o include pe aceasta, chiar parțial sau, eventual adăugându-i subdiviziuni și care se stabilește prin reglementări comunitare specifice, în vederea aplicării de măsuri tarifare sau de altă natură, în cadrul schimburilor de mărfuri;întrucât, pentru aplicarea regulilor generale menționate, mărfurile descrise în coloana 1 a tabelului inclus în anexa la prezentul regulament trebuie clasificate la codurile NC corespunzătoare, indicate în coloana 2, în conformitate cu explicațiile incluse în coloana 3;întrucât este oportun ca, sub rezerva măsurilor în vigoare în Comunitate privind sistemul dublu de control și sistemul de supraveghere comunitară preventivă și a posteriori a produselor textile la importul în Comunitate, informațiile tarifare obligatorii date de autoritățile vamale ale statelor membre în ceea ce privește clasificarea mărfurilor în nomenclatura vamală, care nu sunt conforme cu prezentul regulament, să poată fi în continuare invocate de către titularul acestora, pe o perioadă de șaizeci de zile, în conformitate cu dispozițiile articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar [3];întrucât secția pentru Nomenclatura tarifară și statistică a Comitetului Codului Vamal nu a emis un aviz în termenul stabilit de președinte în ceea ce privește produsele de la punctul 4 din tabelul inclus în anexă;întrucât măsurile prevăzute în prezentul regulament sunt conforme cu avizul secției pentru Nomenclatura tarifară și statistică a Comitetului Codului Vamal, în ceea ce privește produselor de la punctele 1, 2, 3 și 5 din tabelul inclus în anexă,ADOPTĂ PREZENTUL REGULAMENT:Articolul 1Mărfurile descrise în coloana 1 a tabelului inclus în anexă sunt clasificate în Nomenclatura Combinată la codurile NC corespunzătoare, indicate în coloana 2 a tabelului menționat.Articolul 2Sub rezerva măsurilor în vigoare în Comunitate privind sistemul dublu de dublu și sistemul de supraveghere comunitară preventivă și a posteriori a produselor textile la importul în Comunitate, informațiile tarifare obligatorii, date de autoritățile vamale ale statelor membre în ceea ce privește clasificarea mărfurilor în nomenclatura vamală, care nu sunt conforme cu prezentul regulament, pot fi în continuare invocate, în conformitate cu dispozițiile articolului 12 alineatul (6) din Regulamentul (CEE) nr. 2913/92, pe o perioade de șaizeci de zile.Articolul 3Prezentul regulament intră în vigoare în a douăzeci și una zi de la data publicării în Jurnalul Oficial al Comunităților Europene.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 25 iulie 1997.Pentru ComisieMario MontiMembru al Comisiei[1] JO L 256, 7.9.1987, p. 1.[2] JO L 170, 28.6.1997, p. 11.[3] JO L 302, 19.10.1992, p. 1.--------------------------------------------------19970725ANEXĂDescrierea mărfurilor | Clasificare Cod NC | Explicație |(1) | (2) | (3) |1.Materiale care nu sunt țesute (cu dimensiuni de 180 până la 220 cm lungime, 70 până la 160 cm lățime, aproximativ 5 cm grosime și cu o greutate mai mare de 150 g/m2), constând dintr-o pătură subțire confecționată din mai multe straturi de fibre de cocos fixate împreună pe toată grosimea păturii cu ajutorul unei substanțe de legătură (latex) și printr-un tratament la cald. | 56039490 | Clasificarea este conformă cu dispozițiile cuprinse în regulile generale 1 și 6 de interpretare a Nomenclaturii Combinate, cu nota 8 litera (b) de la secțiunea XI, cu nota 3 de la capitolului 56, precum și cu textul codurilor NC 5603, 560394 și 56039490. A se vedea, de asemenea, notele explicative ale Sistemului Armonizat referitoare la poziția 56 03. Acest articol nu poate fi clasificat la poziția 5305, întrucât a fost transformat într-un articol din fibre. |2.Material tricotat de tip "buclat", dintr-un amestec de fire sintetice și artificiale tratate cu poliglucoletilenă.Acest produs este prezentat în bucăți sub formă de rulouri de aproximativ 23 m lungime și 7,5 cm lățime.Acest material tricotat tubular, după prelucrare, va putea fi utilizat ca "manșon de umezire" sau "tub de umezire" pentru cilindrii mașinilor de imprimat. | 60012200 | Clasificarea este conformă cu dispozițiile cuprinse în regulile generale 1 și 6 de interpretare a Nomenclaturii Combinate, precum și cu textul codurilor NC 6001 și 60012200. Clasificarea la poziția 5911 este exclusă în măsura în care condițiile stabilite la nota 7 litera (b) de la capitolul 59 nu sunt îndeplinite, produsul în cauză urmând să fie supus unei noi prelucrări. |3.Articol de îmbrăcăminte gros, multicolor, confecționat din mai multe materiale tricotate, groase, plușate pe interior, de grosimi diferite, având mai mult de 10 ochiuri pe centimetru liniar (55 % bumbac, 45 % poliester), cu croială dreaptă, destinat acoperirii părții superioare a corpului, coborând până la șolduri și având un tiv la extremitatea mânecilor și la bază.Are mâneci lungi, o răscroială la baza gâtului, o bordură tricotată la răscroiala gâtului și o deschidere parțială în față, care se încheie cu ajutorul unui fermoar.Are, de asemenea, cusături decorative și, pe partea din față, motive decorative aplicate.(articol de îmbrăcăminte asemănător unui pulover)(A se vedea fotografia nr. 563) [1] | 61102099 | Clasificarea este conformă cu dispozițiile cuprinse în regulile generale 1 și 6 de interpretare a Nomenclaturii Combinate, cu notele 4 și 9 de la capitolul 61, precum și cu textul codurilor NC 6110, 611020 și 61102099. Luând în considerare croiala și aspectul său general (în special grosimea și prezența unei margini reiate la răscroiala gâtului), această haină trebuie clasificată drept un articol de îmbrăcăminte similar puloverului. |4.Articol de îmbrăcăminte lejer, (65 % poliester, 35 % bumbac), destinat acoperirii părții inferioare a corpului, de la talie la glezne, care se încheie în față cu nasturi, partea stângă peste partea dreaptă și este prevăzut cu o clapă de protecție. Are, de asemenea, pe partea din spate două dispozitive de strângere care permit ajustarea pe talie.Acest articol de îmbrăcăminte are două buzunare aplicate pe față, două buzunare inserate pe spate și două buzunare laterale aplicate la nivelul coapselor.Are piese din aceeași țesătură la nivelul genunchilor și pe fundul pantalonilor.Partea inferioară se termină cu un tiv în care este introdus un cordon care permite strângerea extremităților pantalonilor.(pantalon sport)(A se vedea fotografia nr. 562) [1] | 62034319 | Clasificarea este conformă cu dispozițiile cuprinse în regulile generale 1 și 6 de interpretare a Nomenclaturii Combinate, cu nota de la subpoziția 2A de la secțiunea XI, cu nota 8 de la capitolul 62, precum și cu textul codurilor NC 6203, 620343 și 62034319. Aspectul general al acestui articol de îmbrăcăminte nu dă aparența că este conceput pentru a fi purtat exclusiv sau în special pentru a asigura protecția (fizică sau igienică) a altor articole de îmbrăcăminte și/sau a persoanelor în cazul unei activități industriale, profesionale sau menajere. |5.Articol de îmbrăcăminte, confecționat dintr-o țesătură unicoloră, cu o grosime de 0,3 mm (100 % poliester), destinat acoperirii părții inferioare a corpului, cu o căptușeală de culoare neagră, de la talie la glezne, care are în față o închidere cu fermoar, prevăzută cu o clapă de protecție și care se încheie partea stângă peste partea dreaptă. Acest articol de îmbrăcăminte are bretele și este prevăzut cu două elemente de strângere în talie. El are și o deschidere care pornește de la baza picioarelor, prevăzură cu o închizătoare cu fermoar și cu un element de strângere de tip "velcro" (scai). Țesătura are imprimeuri pe fața, la capătul unui picior și sub buzunarul de la spate și este acoperită pe interior cu o folie din material plastic alveolar vizibilă cu ochiul liber.(Pantalon de schi)(A se vedea fotografia nr. 564) [1] | 62104000 | Clasificarea este conformă cu dispozițiile cuprinse în regulile generale 1 și 6 de interpretare a Nomenclaturii Combinate, cu nota 2 litera (a) 5 de la capitolul 59, cu notele 5 și 8 de la capitolul 62, precum și cu textul codurilor NC 6210 și 62104000. Ținând seama de grosimea sa (aproximativ 0,2 mm material textil față de numai 0,1 mm folie din material plastic), de consistența, rezistența, țesătura deasă și de utilizarea sa ca față exterioară, această țesătură îi conferă articolului de îmbrăcăminte caracteristica de bază și are astfel o întrebuințare superioară celei de simplu suport. A se vedea, de asemenea, notele explicative ale Sistemului Armonizat de la capitolul 39 privind considerațiile generale (materiale plastice combinate cu materiale textile). |+++++ TIFF +++++|[*] Fotografiile au un caracter pur orientativ.--------------------------------------------------